وہیں بکثرت ایسے صاحبِ کمال بزرگ بھی تھے جو علمی اعتبار سے خواہ زیادہ بلند مرتبہ نہ ہوں ، لیکن ز ہد واتقا ، رشد وہدایت اور بلند روحانی مدارج میں غیر معمولی حیثیت کے مالک تھے،عملِ صالح ان کی شخصیت کا زیور اور عبادت وریاضت ان کا طغرائے امتیاز تھا،ابو سلیمان الدارانی کا شمار ایسے ہی صلحائے امت میں کیا جاتا ہے۔وہ یقیناً علم و فضل میں بھی بلند مرتبہ اورمقامِ عالی رکھتے تھے،لیکن اس سے کہیں زیادہ وہ ایک عظیم المرتبت صوفی شیخِ طریقت اور بزرگ دین کی حیثیت سے شہرت رکھتے ہیں،ان کا سینہ شریعت وطریقت کا مجمع البحرین تھا ، انھوں نے اپنی تعلیم و تربیت اور تزکیہ وہدایت سے ایک عالم کو مستفید کیا ، ابن عماد حنبلی نے لکھا ہے کہ وہ ان اکابر اولیاء میں تھے ، جو اپنے روحانی کمالات کے اعتبار سے اربابِ کشف وشہود خیال کیے جاتے ہیں ۔
Entity: ابن عماد حنبلی — Type: /person